У 1995 годзе па ініцыятыве намесніка старшыні Клімавіцкага райвыканкама Івана Баршчова адбылося свята радасці. Назвалі яго “Залатая пчолка”. Нездарма ж на гербе Клімавічаў выяўлена залатая пчала! У 2000-м фестываль стаў міжнародным... Сёлета ж 1100 хлопцаў і дзяўчат з 11 краін свету прыехалі ў Клімавічы, дзе з 28 па 31 мая праводзіўся, ужо дзевяты па ліку, Міжнародны фестываль дзіцячай творчасці “Залатая пчолка”.